Messukaupunkien cup

Messukaupunkien cup eli Messucup () oli vuosina 1955–1971 Euroopassa pelattu jalkapallon seurajoukkuekilpailu, nykyisen Eurooppa-liigan edeltäjä. == Historia == Kilpailun perustivat sveitsiläinen Ernst Thommen, italialainen Ottorino Barassi ja englantilainen Stanley Rous 18. huhtikuuta 1955, kaksi viikkoa Euroopan cupin perustamisen jälkeen. Euroopan cupista poiketen Messukaupunkien cupiin ei alun perin osallistuttu kansallisen sarjan menestyksen perusteella, vaan kilpailu oli nimensä mukaisesti voimakkaasti sidoksissa kansainvälisten messujen yhteyteen. Ensimmäiseen cupiin osallistui joukkueita Barcelonasta, Baselista, Birminghamista, Frankfurtista, Kööpenhaminasta, Lausannesta, Leipzigista, Lontoosta, Milanosta ja Zagrebista. Monissa tapauksissa kaupungit, joissa oli useita seurajoukkueita, kilpailivat yhdistyneellä kaupunkijoukkueella. 1960-luvun puolivälin tietämillä kilpailun luonne muuttui, kun siihen ottivat yleisimmin osaa kansallisissa sarjoissa toiselle sijalle sijoittuneet seurajoukkueet, mutta sääntö, jonka mukaan kustakin kaupungista saa osallistua vain yksi seura, säilyi. Kilpailun menestyneimmät joukkueet tulivat Espanjasta ja Englannista. Kilpailu siirtyi Euroopan jalkapalloliiton UEFAn alaisuuteen vuonna 1971, ja sen nimeksi muutettiin UEFA-cup (nykyinen Eurooppa-liiga). UEFA ei sisällytä Messukaupunkien cupin otteluita ja mestaruuksia virallisiin seuratilastoihinsa. == Loppuottelut == Kausi Kotijoukkue Tulos Vierasjoukkue Stadion 1955–1958 Lontoon kaupunkijoukkue 2–2 Barcelona Stamford Bridge, Lontoo Barcelona 6–0 Lontoon kaupunkijoukkue Camp Nou, Barcelona Barcelona voitti maalierolla 8–2. 1958–1960 Birmingham City 0–0 Barcelona St Andrews, Birmingham Barcelona 4–1 Birmingham City Camp Nou, Barcelona Barcelona voitti maalierolla 4–1. 1960–1961 Birmingham City 2–2 Roma St Andrews, Birmingham Roma 2–0 Birmingham City Olympiastadion, Rooma Roma voitti maalierolla 4–2. 1961–1962 Valencia 6–2 Barcelona Luis Casanova, Valencia Barcelona 1–1 Valencia Camp Nou, Barcelona Valencia voitti maalierolla 7–3. 1962–1963 Dinamo Zagreb 1–2 Valencia Maksimir, Zagreb Valencia 2–0 Dinamo Zagreb Luis Casanova, Valencia Valencia voitti maalierolla 4–1. 1963–1964 Real Zaragoza 2–1 Valencia Camp Nou, Barcelona Mestaruus ratkaistiin yksiosaisella loppuottelulla. 1964–1965 Juventus 0–1 Ferencváros Stadio Comunale, Torino Mestaruus ratkaistiin yksiosaisella loppuottelulla. 1965–1966 Barcelona 0–1 Real Zaragoza Camp Nou, Barcelona Real Zaragoza 2–4 ja. Barcelona La Romareda, Zaragoza Barcelona voitti maalierolla 4–3. 1966–1967 Dinamo Zagreb 2–0 Leeds United Maksimir, Zagreb Leeds United 0–0 Dinamo Zagreb Elland Road, Leeds Dinamo Zagreb voitti maalierolla 2–0. 1967–1968 Leeds United 1–0 Ferencváros Elland Road, Leeds Ferencváros 0–0 Leeds United Nepstadion, Budapest Leeds voitti maalierolla 1–0. 1968–1969 Newcastle United 3–0 Újpest St James' Park, Newcastle upon Tyne Újpest 2–3 Newcastle United Megyeri út, Budapest Newcastle voitti maalierolla 6–2. 1969–1970 Anderlecht 3–1 Arsenal Constant Vanden Stockstadion, Bryssel Arsenal 3–0 Anderlecht Arsenal Stadium, Lontoo Arsenal voitti maalierolla 4–3. 1970–1971 Juventus 2–2 Leeds United Stadio Comunale, Torino Leeds United 1–1 Juventus Elland Road, Leeds Maaliero 3–3. Leeds voitti vierasmaalisäännön perusteella. == Lähteet == Luokka:Eurocupit